2001 Rhif 140 (Cy. 6 )
PLANT A PHERSONAU IFANC, CYMRU
Rheoliadau Diwygio Cartrefi Plant (Cymru) 2001
Wedi'u gwneud 23 Ionawr 2001
Yn dod i rym 28 Chwefror 2001

Mae Cynulliad Cenedlaethol Cymru yn gwneud y Rheoliadau canlynol drwy arfer y pwerau a roddwyd i'r Ysgrifennydd Gwladol gan adran 63(3) o Ddeddf Plant 1989 ac sy'n arferadwy ganddo bellach mewn perthynas â Chymru.
1989 p.41.
Yn gyffredin â holl swyddogaethau'r Ysgrifennydd Gwladol o dan y Ddeddf i'r graddau y maent yn arferadwy mewn perthynas â Chymru trosglwyddwyd y pŵ er hwn i Gynulliad Cenedlaethol Cymru; gweler Gorchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672). Mewn perthynas â Lloegr mae'r pŵ er yn arferadwy o hyd gan yr Ysgrifennydd Gwladol.

1 Enwi, cychwyn, dehongli a chymhwyso
1 Enw'r Rheoliadau hyn yw Rheoliadau Diwygio Cartrefi Plant (Cymru) 2001 a deuant i rym ar 28 Chwefror 2001.
2 Yn y Rheoliadau hyn, ystyr “y Ddeddf” yw Deddf Plant 1989.
3 Mae'r Rheoliadau hyn yn gymwys i Gymru.

2 Diwygio Rheoliadau Cartrefi Plant 1991
1 Diwygir Rheoliadau Cartrefi Plant 1991 drwy fewnosod y rheoliad canlynol ar ôl rheoliad 3A—

“3B Exemption from registration as a children’s home
1 Subject to section 63(12) and Schedule 7 to the Act (Foster parents: limits on number of foster children), any home in which a child is cared for and accommodated by a person who—
(a) is a local authority foster parent in relation to the child; or
(b) is a foster parent with whom the child has been placed by a voluntary organisation; or
(c) fosters the child privately,
is so far as the provision of care and accommodation for that child is concerned, exempt from the definition of a “children’s home” in section 63(3) of the Act.”

O.S. 1991 Rhif 1506. Yr offeryn diwygio perthnasol yw O.S. 1993 Rhif 3069.
Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998.
1998 p.38.
D. Elis Thomas Llywydd y Cynulliad Cenedlaethol 23 Ionawr 2001

(Nid yw'r nodyn hwn yn rhan o'r Rheoliadau)
Mae'r Rheoliadau hyn yn diwygio Rheoliadau Cartrefi Plant 1991 mewn perthynas â Chymru o ganlyniad i ddwyn i rym, hefyd ar 28 Chwefror 2001, adran 40 o Ddeddf Safonau Gofal 2000 (2000 p.14). Mae adran 40 yn diwygio adran 63(3)(a) o Ddeddf Plant 1989 er mwyn ei gwneud yn ofynnol i gartrefi plant sy'n cael eu rhedeg yn breifat ac sy'n lletya a gofalu am lai na phedwar o blant i gael eu cofrestru gyda'r awdurdod lleol y lleolir hwy yn ei ardal yn yr un modd â chartrefi mwy i blant. Effaith y Rheoliadau hyn, yn ddarostyngedig i gyfyngiadau presennol ar berson sy'n maethu mwy na thri o blant, yw esemptio cartrefi y caiff plant eu lletya ynddynt fel plant maeth o'r gofyniad i gofrestru fel cartref plant.